Barrio

Saan nga iyalis ti barrio iti bario, daytoy ti husto a panakailetra daytoy a balikas iti pagsasao nga Ilokano.

Ti BárrioNapasingkedan daytoy a panagiletra manipud iti Ilocano Dictionary and Grammar, Carl Ralph Galves Rubino, panid 101. ket maysa a balikas a nagtaud iti pagsasao a Kastila a kayat na a sawen ket maysa a distrito wenno kaarrubaan.

 Panagusar 
Iti pagsasao nga Ingles, dagiti barrio ket sapasap nga inus-usar a kas dagiti nasupnet a luglugar, pannakibinningay, kas pagarigan, ti maysa a simbaan a kas dagiti piesta nga al-aldaw. Idiay Kuba, Puerto Rico, ken Espana, ti balikas a barrio ket mangtudon ti maysa a subdibision iti munisipio wenno munisipalidad (ili); dagiti barrio nabingbingay manen kadagiti sektor.

Idiay Filipinas ti barrio ket inus-usar idi a panagkuna kadagiti luglugar nga away wenno purok ngem daytoy ket binaliwan babaen ti linteg ken ti inus-usar tatta ket ti baranggay – nga isu datoy ti maysa a kangrunaan  a politikal a paset ti gobierno.

Idiay Arhentina ken Uruguay, ti maysa a barrio ket maysa a tinawtawid a panagbingbingay iti maysa a munisipalidad nga opisial a delineado babaen ti lokal a turay iti kasakbayan a panawen,  ken sagpaminsan pay nga inus-usar a naidumduma a karakter para kadagiti dadduma. Ditoy a lugar, daytoy a balikas ket awan ti naipangpangruna a panagkunkuna para iti sosio-ekonomiko, malaksid no inus-usar daytoy a pagiddiatan iti balikas a centro (sentro ti ili wenno puso iti ili). Ti balikas a barrio cerrado () ket naus-usar kadagiti babassit, nabaknang, pagtaengan, a naplano nga addan ti pagalagadan ken addaan kadagiti dingding wenno aruangan.

Nupay adu kadagiti makunkuna a barrio idiay Estados Unidos a kas iti  Roma Creek, Avondale, Arizona, Coachella, California, La Puente, California, Lawrence, Massachusetts, ken Huron, California ket dagitoy ti kadakkelan ken kalatakan a naammoan ken  kalakaan da a makunkuna a kas
"El Barrio" babaen dagiti katutubo a nakapalikmut kadagitoy a luglugar.

Kadagiti komunidad nga addaan dagiti kaaduan a Hispaniko a kas iti Dallas, Houston, San Antonio, ken El Paso iti Texas, ti komunidad ti Daya nga Los Angeles ken Santa Ana, California ken dadduma pay idi Akin-abagatan a California ken Akin-abagatan a Phoenix ken Akin-abagatan a Tucson idiay Arizona – ti "barrio" ket mangitudo kadagiti kaarrubaan nga addaan iti atiddog a pakasaritaan iti etniko a pagtaengan.

Idiay Estados Unidos ti barrio ket mangipatudo pay kadagiti heograpiko a "karuotan" () babaen dagiti Latino a barkada, daytoy a panagusar iti daytoy a balikas ket limitado nga inus-usar dagiti barkada idiay Chicago ken California.

 Kitaen pay 
 Baranggay
 Bario

 Dagiti nagibasaran 

Kategoria:Kailokuan
Kategoria:Populasion